open-index/open-wikipedia-markdown huggingface dataset:
Juraj Lažo

**Juraj Lažo** (* 2. máj 1867, Svidník† 28. máj 1929, tamže) bol kultúrny a politický pracovník Rusínov. Do prvej svetovej vojny pracoval v USA. Skúsenosti získane v Spojených štátoch využil po návrate do Svidníka, kde vybudoval stavebnú firmu.

Bol tvrdý kritik maďarskej politiky Prešovskej gréckokatolíckej eparchie. V 20. rokoch 20. storočia začal dodržiavať pravoslávne náboženské cítenie. Svoje názory vyjadroval na poste senátora Československej sociálno-demokratickej robotníckej strany v rokoch 19201925 v česko-slovenskom parlamente.

V roku 1924 založil tlačiareň vo Svidníku na tlačenie kníh, ktoré propagovali rusínsku orientáciu a tradície v súlade s pravoslávnym náboženským presvedčením.

Autor vlastnej knihy *Russkomu narodu na Slovensku* (Svidník 1925), kde kritizovali slovakizáciu regiónu. V roku 1927 venoval tlačiareň ladomírovskému monastyru.

Zomrel 28. mája 1929 vo Vyšnom Svidníku, kde je aj pochovaný. Je čestným občanom mesta Svidník „in memoriam“.

## Dielo v elektronickej podobe
* LAŽO, J. ''Russkomu narodu na Slovensku''. Vyšnij Svidnik na Slovensku: Ju. Lažo, 1925, 50 s. - dostupné v Digitálnej knižnici UKB

## Referencie

## Literatúra
* Енциклопедія історії та культури Карпатських Русинів, Ужгород 2010, c. 392. (Encyklopédia histórie a kultúry karpatských Rusínov, Užhorod 2010, s. 392). ISBN 978-966-387-044-1
* ŠVORC, Peter. Od pluhu do senátorského kresla - Jurko Lažo a jeho doba (1867-1929). Prešov : UNIVERSUM, 2018, 269 s. ISBN 978-80-89946-02-0

Kategória:Osobnosti rusínskeho pôvodu
Kategória:Slovenskí politici
Kategória:Osobnosti zo Svidníka
Tehelné pole (štvrť)

náhľad|Ulica Odbojárov
náhľad|Poloha Tehelného poľa

**Tehelné pole** () je miestna časť Bratislavy v mestskej časti Nové Mesto. Je to približne trojuholník ohraničený ulicami Vajnorská, Trnavská cesta a Bajkalská. 

Je to prevažne športová štvrť, nachádza sa tu Aegon aréna, Zimný štadión Ondreja Nepelu a tiež bývalý štadión Tehelné pole.

Kategória:Miestne časti na Slovensku
Kategória:Nové Mesto (Bratislava)
Trace Cyrus

**Trace Dempsey Cyrus **(* 24. február 1989, Ashland, Kentucky, USA), rodným menom **Neil Timothy Helson**, je americký muzikant. Je synom country speváka Billyho Raya Cyrusa a bratom speváčky Miley Cyrus. Tiež je vokalistom v skupine Metro Station. Túto skupinu opustil v roku 2010 a v roku 2014 sa k nej zase vrátil. Je vlastníkom podniku *From Backseats to Bedrooms*.

## Život a kariéra

### 1989 – 2006: Detstvo
Narodil sa v Ashlande v Kentucky ako Neil Timothy Helson. Jeho matka je Leticia "Tish" Cyrus (rodným menom Finley). Jeho biologickým otcom je Baxter Neal Helson, ale neskôr bol adoptovaný Billym Cyrusom, keď sa za neho Leticia vydala. Po adopcii bolo jeho meno zmenené na Trace Dempsey Cyrus. Trace trávil školské prázdniny cestovaním po koncertoch so svojím adoptívnym otcom Billym. Má mladšiu sestru Miley, ktorá účinkovala v hlavnej úlohe v seriáli Hannah Montana. V rozhovore s MTV hovoril o nahrávaní s Miley: *„Momentálne mám v pláne s Miley naspievať jednu pieseň do jej ďalšieho albumu. Nemôžem o tom teraz moc povedať, pretože je to len plán, ale pracujem na tom.“*

V roku 2006 spolupracoval na zložení piesne „Country Music Has the Blues“ na albume Billyho Raya *[[Wanna Be Your Joe]]*. Pieseň spieval Billy spoločne s Lorettou Lynn a Georgom Jonesom. Trace bol gitaristom a spevákom v skupine Metro Station.

### 2010 – súčasnosť
V roku 2013 účinkoval v remixe piesne „Dat Boi“ skupiny Millionaires. Dňa 14. októbra 2011 bol prvýkrát videný s herečkou Brendou Songovou. V júni 2012 oznámil, že tento vzťah medzi nimi skončil, ale v januári 2013 sa dali znovu dokopy. V marci 2014 odstránila Brenda všetky fotky s Tracem zo svojho Instagramu. Potom oznámila, že sa znovu rozišli.

## Galéria

Trace_Metro_Cropped.jpg|Trace Cyrus na vystúpení v Chicagu v roku 2008
Metro_Station_in_2015_PHOTO_BY_PETER_DZUBAY.jpg|Trace Cyrus s Masonom Musso v roku 2015 v Hartforde v Connecticute


## Zdroj

Kategória:Popoví speváci USA
Kategória:Popoví gitaristi USA
Kategória:Rockoví speváci USA
Kategória:Rockoví gitaristi USA
Kategória:Osobnosti z Kentucky
Theantos z Leprea

**Theantos** alebo **Theas** (*Theantos, Theas*) bol olympijský víťaz v boxe dorastencov v roku 420 pred Kr.

Theantos, syna Alkaineta z élidskeho Leprea, bol na 90. olympijských hrách v roku 420 pred Kr. korunovaný olivovým vencom za víťazstvo v boxe dorastencov. V Olympii sa box dorastencov zaviedol na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.

Za toto víťazstvo sa Theantovi dostalo veľkej pocty, keď mu v Olympii postavili sochu. Jeho sochu si ešte v druhom storočí mohol prezrieť cestovateľ a spisovateľ Pausanias, ktorý zaznamenal: „*Rovnako leprejský Alkainetos, syn Theantov, a jeho synovia získali olympijské víťazstvá. Sám Alkainetos zvíťazil v pästnom zápase medzi mužmi a ešte predtým medzi chlapcami. [[Hellanikos z Leprea|Hellanikovi]], synovi Alkaineta, sa podarilo, že bol za pästný zápas vyhlásený víťazom chlapcov počas osemdesiatej deviatej olympiády ([[424 pred Kr.]]), Theantovi pri nasledujúcich. Aj oni všetci majú v Olympii sochy."*
          
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Pečniansky les (chránený areál)

náhľad|Pečniansky les
náhľad|Cyklotrasa v Pečnianskom lese

**Pečniansky les** (iné názvy: **Pečňa, Dunajský les**, zriedkavo: **Pečniansky ostrov**; staršie názvy: *Pečenský les/háj/ostrov, Pötschenský les/háj/ostrov, Dunajský háj, Pečna, Pečeň, Bešeň, Bešeňovský sad, Pötschen*; nem. *Pötschen, Pötschen Au, Pötscheninsel, Pets(ch)en*; maď. *Pö(c)csen, Pöccsenliget* ) je chránený areál (bývalý ostrov) v severnej Petržalke, medzi Dunajom a štátnou hranicou s Rakúskom.

## Dunajský les a Dunajský háj
Niektoré zdroje rozlišujú medzi pojmami **Dunajský les** a **Dunajský háj** (oba sú teda použité v užšom zmysle). Ako základná sídelná jednotka znamená Dunajský les celý chránený areál Pečniansky les na západ od severo-južnej diaľnice a Dunajský háj celý chránený areál Pečniansky les na východ od tejto diaľnice. Horváth 1990, zdá sa, používa iné rozlíšenie týchto pojmov, detaily však nie sú z textu jasné. 

## Ostrov a rameno Dunaja
Pečňa bola pôvodne dunajský ostrov (resp. v istých obdobiach jeden veľký a jeden či dva menšie ostrovy). Rameno Dunaja, ktoré ho obklopovalo, sa nazývalo **Pečnianske rameno** (-názov platný od roku 1976; staršie názvy boli: **Pečenské rameno**, **Pötschenské rameno**, **Rybárske rameno**, **Kapitulské rameno**, nem. *Kapitel Arm*, *Capitel Arm*). Ešte v 80. rokoch 20. storočia bola časť tohto ramena zobrazovaná na mapách. 

## Charakteristika chráneného areálu
Chránený areál bol vyhlásený vyhláškou Krajského úradu životného prostredia v Bratislave č. 1/2012 z 13. januára 2012, ktorá nadobudla účinnosť 1. februára 2012. Chránený areál s celkovou rozlohou 295,35 ha sa podľa povahy prírodných hodnôt člení na tri zóny so 4., 3., a 2. stupňom ochrany. Táto lokalita je súčasťou Územia európskeho významu SKÚEV0064 Bratislavské luhy. Územie súčasne chráni cenné zdroje pitnej vody pre Bratislavu. Chránený areál tvorí podstatnú časť územia rovnomennej miestnej časti Pečniansky les. 

Prísne vzaté sa chránený areál nachádza aj v mestskej časti Karlova Ves, keďže Karlova Ves  zahŕňa aj severozápadné pobrežie pravého brehu Dunaja (ide o parcely č. 1381-1389). 

## Referencie

## Externé odkazy
* Slávnostné vyhlásenie Chráneného areálu Pečniansky les 

Kategória:Petržalka
Kategória:Chránené areály na Slovensku
Bôrik (chránený areál)

**Bôrik** je oblasť a chránený areál v Bratislave v mestskej časti Staré Mesto.

Ohraničuje ho rieka Dunaj, potok Vydrica a zhruba ulica Slávičie údolie.

náhľad|vľavo|Oblasť Bôrik

Predmetom ochrany je: *Ochrana porastu [[Borovica čierna|borovice čiernej]] (Pinus nigra) na [[Hrebendova ulica (Bratislava)|Hrebendovej ulici]]. Porast má environmentálny význam ako prvok mestskej zelene.*

## Referencie

## Iné projekty

Kategória:Staré Mesto (Bratislava)
Kategória:Chránené územia v okrese Bratislava I
Kategória:Chránené areály na Slovensku
Hádzaná na Západoázijských hrách 2002

**Hádzaná na Západoázijských hrách 2002** bol hádzanársky turnaj v rámci multišportového podujatia Západoázijských hier 2002. Konal sa v Kuvajt City, v Kuvajte v dňoch od 5.11. apríla 2002, za účasti 6 mužských tímov. Pôvodne sa mali konať Západoázijské hry už v roku 2001 a v Libanone, ale boli zrušené a preložené do Kuvajtu. Hádzanársky turnaj sa na hrách organizoval prvýkrát a iba v mužskej kategórii. Dejiskom zápasov bol *Martyr Fahad Al Ahmad Aldeia hall*. Titul získal , ktorý sa v jedinej hranej skupine umiestnil pred  a .

## Výsledky

## Konečné poradie

## Referencie

## Pozri aj
* Hádzaná na Západoázijských hrách 2005

## Externé odkazy
* Oficiálna stránka Federácie Západoázijských hier 
* Západoázijské hry 2002 na stránke Ázijskej olympijskej rady  

## Zdroj
* Hádzanársky turnaj na oficiálnej stránke Západoázijských hier 2002 (archive.org) 
* Hádzanársky turnaj Západoázijských hier 2002 na stránke goalzz.com 

Kategória:Hádzaná v 2002
Kategória:Hádzaná na Západoázijských hrách
Kategória:Západoázijské hry 2002
Jozef Hrebík

**Jozef Hrebík** (* 28. október 1928, Lukáčovce – † 26. marec 2017, Trenčín) bol slovenský generál, generálplukovník, politik Komunistickej strany Slovenska a poslanec Snemovne národov Federálneho zhromaždenia za normalizácie.

## Životopis
Vojenskú kariéru začal pri delostrelectve. Pôsobil na poste veliteľa čaty, batérie a potom aj tankového práporu v 11. motostreleckom pluku Klatovy. Pôsobil v Martine ako zástupca náčelníka a neskôr aj náčelník tamojšieho 10. tankového pluku. Ako Podplukovník sa stal veliteľom 5. motostreleckého pluku Mikulov a po povýšení na plukovníka bol náčelníkom štábu 3. motostreleckej divízie Kroměříž. Bol náčelníkom operačného oddelenia Operačnej správy Generálneho štábu ČSĽA a keď ho prezident republiky povýšil na generálmajora, nastúpil ako veliteľ 1. armády Západného vojenského okruhu ČSĽA v Příbrame. V roku 1982 sa stal veliteľom Východného vojenského okruhu ČSĽA. V roku 1985 bol povýšený na generálplukovníka. Do zálohy odišiel 31. októbra 1990. Žil potom v Trenčíne. V roku 2008 získal pamätnú medailu slovenského ministra obrany.

Angažoval sa aj v politike. V rokoch 19831989 sa spomína ako účastník zasadania Ústredného výboru KSS.

Po voľbách roku 1986 zasadol za KSS do slovenskej časti Snemovne národov (volebný obvod č. 97 – Senica, Západoslovenský kraj). Vo Federálnom zhromaždení zotrval do januára 1990, kedy rezignoval v rámci procesu kooptácie do Federálneho shromaždenia 19891990 po nežnej revolúcii.

## Vojenská kariéra
* 19501951: frekventant školy pre dôstojníkov pechoty.
* 19511953: veliteľ čaty,
* 19531957: veliteľ batérie samohybných diel,
* 19571958: poslucháč kurzu veliteľov práporov vo Vyškove,
* 19581961: veliteľ tankového práporu,
* 19611965: náčelník štábu tankového pluku,
* 19651969: zástupca veliteľa motostreleckého pluku,
* 19691970: veliteľ motostreleckého pluku,
* 19701972: náčelník štábu motostreleckej divízie,
* 19721974: poslucháč vojenskej akadémie ozbrojených síl ZSSR K. J. Vorošilova v Moskve,
* 19741975: veliteľ motostreleckej divízie,
* 19751977: náčelník operačného oddelenia operačnej správy generálneho štábu ČSĽA.
* roku 1977 bol povýšený do hodnosti generálmajora, 1979 generálporučík
* 19771981: veliteľ vševojskovej armády Západného vojenského okruhu,
* 19811982: zástupca náčelníka operačnej správy GŠ ČSĽA,
* 19821989: veliteľ Východného vojenského okruhu v Trenčíne, 1985 povýšený do hodnosti generál plukovníka,
* 19891990: prvý zástupca náčelníka Generálneho štábu ČSĽA.

## Referencie

## Literatúra
* 

## Zdroj

Kategória:Úmrtia v 2017
Kategória:Česko-slovenské vojenské osobnosti
Kategória:Slovenské vojenské osobnosti
Kategória:Česko-slovenskí generáli
Kategória:Slovenskí generáli
Kategória:Poslanci Snemovne národov Federálneho zhromaždenia
Kategória:Politici KSČ
Kategória:Osobnosti z Lukáčoviec
Herman Schultz

**Herman Schultz** môže byť:

* švédsky astronóm, pozri Herman Schultz (astronóm)
* monacký športový strelec, olympionik, pozri Herman Schultz (strelec)
Dick Parry

**Richard „Dick“ Parry** (* 22. december 1942, Kentford, Suffolk, Anglicko) je anglický saxofónista. Ako štúdiový hráč sa preslávil na albumoch ostatných hudobníkov a pravdepodobne najznámejší je vďaka spolupráci so skupinou Pink Floyd, hlavne v skladbách „Money“, „Us and Them“, „Shine On You Crazy Diamond“ a „Wearing the Inside Out“.

## Kariéra
Dick Parry začal svoju kariéru v prvej polovici 60. rokov v skupine Joker's Wild, v ktorej hral aj jeho kamarát a neskorší líder skupiny Pink Floyd, David Gilmour. Vďaka tejto známosti hral Parry na albumoch *[[Dark Side of the Moon]]* (1973), Wish You Were Here (1975) a *[[The Division Bell]]* (1994). Taktiež sa zúčastnil všetkých koncertov skupiny v 1973 a 1977 ako aj v roku 1994. V 1979 a 1980 hral na koncertoch The Who ako člen dychovej sekcie. 

V roku 1997 Parry hral v skladbe „Celestine“ na albume *Big Men Cry* od Banco de Gaia.

Objavil sa aj na Gilmourovom poloakustickom turné (20012002), existuje aj záznam z koncertu – *[[David Gilmour in Concert]].* Taktiež hral aj na jeho ďalšom turné On an Island Tour (2006), konkrétne v skladbách „Shine On You Crazy Diamond“, „Wearing the Inside Out“ a „Then I Close My Eyes“. Koncerty z Royal Albert Hall (Londýn) a lodeníc (Gdańsk) boli vydané ako DVD – *[[Remember That Night]]* a *[[Live in Gdańsk]]*.

Dick Parry sa taktiež objavil aj na poslednom spoločnom vystúpení skupiny Pink Floyd, a to počas koncertu Live 8 v roku 2005, kde si zahral v skladbe „Money“. V roku 2009 sa zúčastnil turné so skupinou Violent Femmes.

## Diskografia
* 1970: *J. J. Jackson's Dilemma* – J. J. Jackson
* 1971: *Quiver* – Quiver
* 1971: *Bring it back home* – Mike Vernon spolu s Rorym Gallagherom a Peteom Wingfieldom
* 1972: *Let's Make Up and Be Friendly* – Bonzo Dog Doo-Dah Band
* 1972: *Transatlantic* – Jimmy Dawkins
* 1972: *Mick the Lad* – Mick Grabham (Procol Harum)
* 1972: *London Gumbo* – Lightnin' Slim
* 1972-73: *[[Dark Side of the Moon|The Dark Side of the Moon]]* – Pink Floyd
* 1973: *I'm the Worst Partner I Know* – Kazimierz Lux
* 1973: *Urban Cowboy* – Andy Roberts (skladba „Elaine“)
* 1974: *First of the Big Bands* – Paice Ashton Lord
* 1975: *[[Wish You Were Here (album, Pink Floyd)|Wish You Were Here]]* – Pink Floyd („Shine On You Crazy Diamond (Part V)“)
* 1975: *Mad Dog* – John Entwistle (The Who)
* 1975: *Live 19711975* – Les Humphries Singers
* 1975: *Love is a Five Letter Word* – Jimmy Witherspoon
* 1975: *Riddle of the Sphinx* – Bloodstone
* 1975: *Fingertips* – Duster Bennett
* 1982: *Jinx* – Rory Gallagher
* 1993: *BBC Radio One live in concert* – Paice Ashton Lord
* 1994: *[[The Division Bell]]* – Pink Floyd („Wearing the Inside Out“)
* 1995: *[[Pulse (album, Pink Floyd)|Pulse]]* – Pink Floyd
* 1998: *Big Men Cry* – Banco de Gaia („Celestine“)
* 2008: *Duchess* – Deborah Bonham

## Referencie

Kategória:Anglickí hudobníci
Kategória:Saxofonisti
Hádzaná na Arabských hrách 2007

**Hádzaná na Arabských hrách 2007** bol hádzanársky turnaj v rámci multišportového podujatia Arabských hier 2007. Konal sa v Káhire, v Egypte v dňoch od 12.21. novembra 2007, za účasti 7 mužských tímov. Hádzanársky turnaj sa na hrách organizuje od roku 1961 a toto bolo jeho 7. vydanie. Titul získal domáci , ktorý sa v jedinej hranej skupine umiestnil pred  a .

## Výsledky

## Konečné poradie

## Referencie

## Externé odkazy
* Oficiálna stránka Arabských hier 2007 (archive.org) /(po arabsky)

## Zdroje
* Hádzanársky turnaj Arabských hier 2007 na stránke goalzz.com 
* Hádzanársky turnaj na stránke Arabských hier 2007 (archive.org) 

Kategória:Hádzaná v 2007
Kategória:Hádzaná na Arabských hrách
Kategória:Arabské hry 2007
Union Bridge

**Union Bridge** je visutý cestný most na anglicko-škótskych hraniciach v blízkosti mesta Berwick-upon-Tweed. Je najstarším existujúcim visutým mostom vo Veľkej Británii a najstarším visutým mostom na svete, ktorý dodnes slúži pre cestnú premávku.

Výstavba mosta prebiehala medzi augustom 1819 a 16. júlom 1820 a autorom návrhu mosta bol priekopník v oblasti stavby visutých mostov Samuel Brown. Výstavba mosta stála 6449 libier. Otvorený bol desať dní po dokončení. Hlavné rozpätie mosta má dĺžku  a do dokončenia waleského mosta Menai Suspension Bridge boli Union Bridge spolu s tibetským mostom Chushul Chakzam, ktorého hlavné rozpätie malo tiež dĺžku , mostami s najdlhším rozpätím na svete.  široká mostovka bola opravovaná v rokoch 1871 a 1974. 

Most bol zatvorený medzi marcom a augustom 2007 kvôli opravám a v decembri 2008 kvôli zosuvu svahu. Pôvodne sa tu vyberalo mýto; v roku 1883 bolo zrušené a v roku 1952 bola zničená mýtnica.

## Referencie

## Iné projekty

Kategória:Visuté mosty
Kategória:Cestné mosty v Anglicku
Kategória:Cestné mosty v Škótsku
Kategória:Architektúra z 1820
Kategória:Stavby v Scottish Borders
Kategória:Doprava v Scottish Borders
Kategória:Stavby v Northumberlande
Kategória:Doprava v Northumberlande
Hádzaná na Islamských solidárnych hrách 2005

**Hádzaná na Islamských solidárnych hrách 2005** bol hádzanársky turnaj v rámci multišportového podujatia Islamských solidárnych hier 2005. Konal sa v Mekke, v Saudskej Arábii v dňoch od 9.19. apríla 2005, za účasti 13 mužských tímov. Hádzanársky turnaj sa na hrách organizoval prvýkrát a iba v mužskej kategórii. Titul získalo , ktoré vo finálovom stretnutí zvíťazilo nad domácou .

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Nadstavbové skupiny
#### Skupina E

#### Skupina F

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Športovej federácie islamskej solidarity  //(po arabsky)
* Islamské solidárne hry 2005 na stránke Pakistanského olympijského výboru  

## Zdroj
* Hádzanársky turnaj Islamských solidárnych hier 2005 na stránke goalzz.com 

Kategória:Hádzaná v 2005
Kategória:Hádzaná na Islamských solidárnych hrách
Kategória:Islamské solidárne hry 2005
5 A.M.

**„5 A.M.“** je úvodná inštrumentálna skladba z albumu *[[Rattle That Lock]]*, ktorý vydal britský hudobník a niekdajší gitarista skupiny Pink Floyd, David Gilmour v roku 2015.

Skladba začína vtáčím štebotom, do ktorého sa pridáva syntetizátor spolu s orchestrom. Následne vstupuje gitarové sólo, ktoré nahral Gilmour na gitare Gibson Les Paul (rovnaká gitara, na ktorej bolo nahrané sólo v skladbe „Another Brick in the Wall Part II“). Autorom skladby je David Gilmour. Skladba bola vždy súčasťou setlistu *[[Rattle That Lock Tour]]* (2015-16), vždy otvárala koncert.

## Obsadenie
* David Gilmour - gitara, klávesy, elektrické piano
* Zbigniew Preisner - orchestrácie
* Robert Ziegler - dirigent orchestra

## Referencie

Kategória:Piesne Davida Gilmoura
Kategória:Piesne z 2015
Dezén

**Dezén** (staršie: **desén**) môže byť:
* všeobecne: vzorka, kresba
* v textilníctve: tlačený, pestro tkaný alebo väzbový vzor na tkanine, pozri dezén (textil)
* v garbiarstve: umelá kresba vytlačená na povrchu plošného materiálu (napr. usne), pozri dezén (koža)
* v obuvníctve: pozri dezén (obuv)
* v automobiloch: vzorka na plášti pneumatiky, ktorá zabezpečuje jej správny záber s vozovkou, pozri dezén (pneumatika)

## Referencie
Svetový pohár v biatlone 2015/2016 – Ruhpolding

5. preteky Svetového pohára v biatlone 2015/2016 sa konali od 13. do 17. januára 2016 v nemeckom Ruhpoldingu. Na programe boli tri disciplíny – vytrvalostné preteky, štafeta a preteky s hromadným štartom.

## Plán pretekov

## Medailové umiestnenia

### Muži

### Ženy

## Externé odkazy
* IBU DATACENTER 
* biathlonworld.com – oficiálna stránka IBU

Kategória:Svetový pohár v biatlone
Kategória:Biatlon v roku 2016
Jazídíja

thumb|Jazídskí muži v tureckom Mardine koncom 19. storoči
[náhľad|Svätyňa a hroba šejka [Adí ibn Musáfír al-Umawí|Adího v irackom meste Lališ, najposvätnejšie miesto jazídov.]]
**Jazídíja** alebo **jezídíja** je islamská sekta, ktorá má dualistické a synkretické črty. Jej príslušníci sú označovaní ako **jazídi**, **jezídi** alebo **jezidi** (sg. Jazíd, jazíd, jezíd, jezid); žijú (stav 2012) najmä v severnom Iraku, menšie skupiny v severnej Sýrii, východnom Turecku, Arménsku a Gruzínsku.

Sami používajú etnonymum **Dásim** alebo **Dawásim** (dosl. poslední).

Jazídi sa považujú za Kurdov, časť, ktorá žije v diaspóre a Arménsku, za samostatnú etnickú skupinu. Až na niekoľko skupín, ktorých jazyk je arabčina, je kurdčina ich materinský a obradový jazyk.

Väčšina súčasných jazídov odmieta akúkoľvek súvislosť medzi jazídíjou a islamom.

## Všeobecná charakteristika
Jazídíja obsahuje prvky:
* neislamskej tradície pravdepodobne iránskeho pôvodu
* zoroastrizmu, manicheizmu, gnosticizmu
* kresťanstva (obrad podobný krstu, lámanie chleba, pitie vína)
* judaizmu
* šamanizmu

Islamské prvky sú však najvýraznejšie: obriezka, pôst, púť, a množstvo sufijských prvkov.

Náuka je silne dualistická: svet stvoril Boh, ktorý je však absolútne transcendentný a je príliš vysoko nad stvorením, takže sa oň viac ďalej nestará. Jeho vplyv na svet reprezentujú stvorené bytosti - sedem anjelov, z ktorých najvyššie postavený je Páví anjel (Malak Tá’ús), okolo uctievania ktorého sa jazídíja sústreďuje. Ten sa pôvodne vzbúril voči Bohu, ale kajal sa a svojimi slzami uhasil plamene pekla. Jazídíja verí v reinkarnáciu.

Okrem Boha, siedmych archanjelov uctievajú aj svätcov, z ktorých časť má rovnaké meno ako osobnosti raného sufizmu. Ich učenie sa prenáša najmä ústnym podaním, v podobe príbehov a posvätných hymnov.

Často ich neprávnom považujú za uctievateľov diabla (Iblís).

## Dejiny
Hoci niektoré zdroje udávaju vznik v 7.-8. storočí po Kr., potvrdená je až existencia jázidíje v horách pred rokom 1111. Ich náboženstvo bolo pravdepodobne iránskeho pôvodu. Sufijský mystik Adí ibn Musáfír al-Umawí založil v mieste Láliš (severne od Mosulu) svoj sufijský rád. Tento mal nasledovníkov aj mimo Kurdistanu. Po smrti Musáfíra v roku 1162 sa vedúcim rádu stal Hasan ibn Adí a kurdské skupiny, ktoré k nemu patrili sa postupne začínali líšiť od ostatných členov rádu. Narastajúce rozdiely ich odcudzovali od väčšinovej moslimskej populácie a k prvému väčšiemu konfliktu došlo v roku 1414. Mocné kurdské kmene, ktoré sa k jazídíji pripojili, mali významnú mocenskú úlohu v miestnej politike. Postupne ich moc slabla a od 16. storočia čelili narastajúcim perzekúciam. V 19. storočí časť jazídov emigrovala do Arménska a Gruzínska a následne počas 2. polovice 20. storočia najprv tureckí a potom aj irackí jazídi imigrovali do západnej Európy, čo sa zosilnelo po 3. vojne v Perzskom zálive a najmä po vzostupe Islamského štátu.

## Referencie

## Ďalšia literatúra
* 
* 

## Iné projekty

## Externé odkazy
* 
* 
* 
* 
* 

Kategória:Islam
500 bytov

**500 bytov** je miestna časť katastrálneho územia Nivy, ktoré je miestnou časťou mestskej časti Ružinov v Bratislave.

Je to najstaršia sídlisková časť v Bratislave. S jej výstavbou sa začalo v 50. rokoch 20. storočia.

Charakterizujú ju tehlové trojposchodové stavby, ktoré vytvárajú samostatnú kolóniu domov, pôvodne vymedzenú ulicami Revúcka, Velehradská, Pavlovova, Súťažná, Azovská, Svätoplukova a časťou Budovateľskej ulice. Lokalita 500 bytov je ohraničená ulicou Páričkova.

V sídlisku sa nachádza Spoločenský dom Nivy s kinom a reštauráciou Nostalgia, areály MŠ Velehradská s elokovanými pracoviskami na Budovateľskej a Tekovskej ulici, ZŠ Kulíškova a SPŠ dopravná. V bezprostrednom susedstve sa nachádza obchodné centrum CBC, výšková budova VÚB banky, autobusová stanica a multifunkčné centrum Nivy, riaditeľstvo Zboru väzenskej a justičnej stráže, areál bývalej Cvernovky (dnes developerské projekty Pradiareň 1900 a Zwirn) a Dulovo námestie s bývalým hotelom Dukla (dnes Apollo Hotel Bratislava).

## Referencie

Kategória:Ružinov
Starý Ružinov

náhľad|Bajzova ulica
náhľad|Poloha v rámci Nív

**Starý Ružinov** je miestna časť katastrálneho územia Nivy, ktoré je miestnou časťou mestskej časti Ružinov v Bratislave.

Je to štvoruholníkové územie vymedzené ulicami Trnavská cesta, Miletičova, Záhradnícka a Bajkalská. Štvrť sa dá rozdeliť ešte na Líščie nivy a sídlisko Starý Ružinov.

## Ulice
*Bajzova ulica
*Ondavská ulica
*Prešovská ulica
*Trnavská cesta
*Záhradnícka ulica
*Líščie nivy
*Záhradnícka ulica
*Bajkalská ulica
*Palkovičova ulica
*Stodolova ulica
*Jégeho ulica
*Priekopy
*Sartorisova ulica

Kategória:Ružinov
Twerton Bridge

**Twerton Bridge** bol zavesený cestný most v anglickom Twertone, predmestí mesta Bath. Most bol prvým zaveseným mostom s harfovým dizajnom na svete.

Autorom návrhu mosta bol britský inžinier Thomas Motley a dokončený bol v septembri 1837. Výstavba stála približne 2400 libier. Hlavné rozpätie malo dĺžku , bočné rozpätia . Šírka mosta bola . Most bol zničený v roku 1879 a na jeho mieste bola v roku 1894 postavená nová lávka. Dnes na jeho mieste stojí most *Windsor Bridge*, ktorý bol otvorený v novembri 1980.

## Referencie

## Externé odkazy
*  

Kategória:Architektúra z 1837
Kategória:Zavesené mosty
Kategória:Bývalé stavby
Kategória:Cestné mosty v Anglicku
Kategória:Stavby v Somersete
Audencia

**Audencia**, alebo **Audencia Nantes** je európska biznis škola nachádzajúca sa v Paríži, Nantesi a Pekingu. Bola založená v roku 1900.

## Charakteristika
Audencia je trojnásobne akreditovaná medzinárodnými AMBA, EQUIS a AACSB. Škola má cca 30 000 absolventov v 50 krajinách sveta, reprezentujúcich vyše 75 národností. Významnými absolventmi sú Jean Arthuis (francúzsky politik) a Thomas Cailley (filmár). Škola je partnerom *[[École nationale de l’aviation civile]]* pre dvojité štúdiá inžinierske / vedúceho.

Audencia je medzinárodne uznávanou obchodnou školou pre vzdelávanie a výskum v oblasti podnikania a manažmentu. 

## Študijné programy
Audencia má svoj Master in Management program, niekoľko Masters programov v rôznych oblastiach ako napríklad marketing, financie, šport, ľudské zdroje. V portfóliu sú tak isto MBA a MEB, ktoré je podobné dennému štúdiu MBA. Audencia udeľuje aj PhD titul.

## Umiestnenia v rebríčkoch
V roku 2015 sa program Master in Management umiestnil na 24 mieste v globálnom rebríčku Financial Times.

## Referencie


## Externé odkazy
* Oficiálna stránka
* Stránka absolventov

Kategória:Súkromné vysoké školy vo Francúzsku
Kategória:Nantes (Francúzsko)
Hodierna

**Hodierna** môže byť:

* taliansky astronóm, pozri Giovanni Batista Hodierna
* súbor rytín Erika Dahlberga (polovica 17. storočia), pozri *[[Suecia Antiqua et Hodierna]]* („Staroveké a moderné Švédsko“)
* tripolská grófka, pozri Hodierna Jeruzalemská
* planétka, pozri 21047 Hodierna
Nymfeum

náhľad|Nymfeum v Perge v Pamfýlii
**Nymfeum**  (lat. nymphaeum) alebo **nymfaion** (gr. νυμφαῖον - nymfaion) bola pôvodne (prírodná alebo umelo upravená) jaskyňa s prameňom alebo fontánou v Grécku, ktorá bola zasvätená nymfám ako božstvám prameňov. Od helenistického obdobia (najmä v starovekom Ríme) to bola architektonicky upravená fontána v meste pri ústí vodovodu na exponovanom mieste (zriedkavo pri prameni vody), resp. v dome boháča, vile, paláci či kúpeľoch ako súčasť daného stavebného komplexu, dvora alebo záhrady. V renesancii a baroku bola idea nymfea znovu oživená (napr. Fontana di Trevi v Ríme).

Rímske nymfeá obyčajne mali (pod vplyvom steny za pódiom rímskeho divadla) podobu výstavnej steny, ktorá obsahovala stĺpy, výklenky a motív edikuly. Najmä v interiéri mali nymfeá podobu fasády s veľkou exedrou, v ktorej ležala vodná nádrž; tieto mávali aj vodotrysk a rastlinnú či kvetinovú výzdobu. Aj v starovekom Ríme sa však vyskytovali  aj nymfeá v podobe umelej jaskyne.

## Iné projekty

## Zdroje
* Nymphäum. In: *Brockhaus Enzyklopädie Bd. 16. NOSPER*. 19., völlig neu bearb. Aufl. Mannheim : Brockhaus, 1991. ISBN 3-7653-1116-2. s. 56.
* nymfaion. In: *Encyklopedie antiky*. 1. vyd. Praha: Academia, 1973. s. 423.
* nymfeum. In: 

Kategória:Grécka mytológia
Kategória:Rímska mytológia
Kategória:Fontány
Lasthenes z Téb

**Lasthenes** alebo **Lasthenés** (*Lasthenes*, iný prepis: *Lasthenés*) bol olympijský víťaz v dolichu v roku 404 pred Kr.

Lasthenes z Téb bol na 94. olympijských hrách v roku 404 pred Kr. vyhlásený za víťaza v dolichu. Dolichos čiže *dlhý beh* sa stal olympijskou disciplínou v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.

Staroveký historik Diodoros Sicílsky zaznamenal olympijské víťazstvo Lasthena v súvislosti s datovaním úmrtia filozofa Démokrita a uvádza aj legendu, podľa ktorej Lasthenes predbehol koňa v pretekoch z Koróneie do Téb (cca 35&nbsp;km).

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v dolichu
Jonathan (korytnačka)

**Jonathan** (* odhad ca 1832, Seychely, Spojené kráľovstvo, dnes Seychelská republika) je samec korytnačky obrovskej (poddruhu *Aldabrachelys gigantea hololissa*), ktorý žije v Jamestowne, hlavnom meste britského zámorského územia Svätá Helena. Je pokladaný za najstaršiu žijúcu korytnačku na svete (prinajmenšom žijúcu v zajatí).

náhľad|vľavo|Fotografia z roku ca 1900, na ktorej je údajne Jonathan vo veku ca 70 rokov
Na základe toho, že bol na Svätú Helenu privezený v roku 1882 a že na fotografii z tohto roku je zachytený vo veľkosti, ktorú tento druh korytnačky dosiahne približne za 50 rokov, sa rok jeho vyliahnutia odhaduje na obdobie okolo roku 1832. Ide pritom len o odhad, skutočný vek korytnačky nie je známy. Diskusia o jeho veku sa rozprúdila po tom, čo britský denník *[[Daily Mail]]* uverejnil fotografiu z druhej búrskej vojny, na ktorej sa vedľa búrskeho zajatca a britského vojaka nachádza korytnačka, tvrdiac, že je na nej zachytený práve Jonathan, vo veku ca 70 rokov. Podľa turistickej komory zámorského územia je jeho minimálny vek 184 rokov, čím je najstarším živočíchom na Svätej Helene a je pokladaný za najstaršiu žijúcu korytnačku na svete.

Jonathan je jediným preživším zo štyroch korytnačiek, ktoré boli na Svätú Helenu dovezené zo Seychellských ostrovov v roku 1882. Spolu s ďalšími piatimi korytnačkami (David, Speedy, Emma, Fredricka, Myrtle) je v držbe správy zámorského územia a žije na pozemku oficiálnej rezidencie guvernéra, Plantation House. Pre šedý zákal oslepol a tiež stratil čuch, čo mu spôsobilo problémy s hľadaním potravy a preto ho kŕmi veterinár Joe Hollis.

Vyobrazenie Jonathana sa nachádza na reverze 5-pencovej minci svätohelenskej libry. V prípade jeho úmrtia sa komunita zhodla na vystavení jeho panciera (namiesto *„morbídneho a zastaraného“* vypreparovania) a vztýčení bronzovej sochy na ostrove.

## Referencie

## Iné projekty

Kategória:Slávne zvieratá
Kategória:Svätá Helena (zámorské územie)
Aki Kaurismäki

**Aki Olavi Kaurismäki** (* 4. apríl 1957, Orimattila, Fínsko) je fínsky filmový scenárista a režisér.

## Život a tvorba
Aki Kaurismäki vyštudoval literatúru a komunikačné vedy. Po skončení univerzity vystriedal niekoľko pomocných prác, začal študovať filmovú kritiku a okrem toho písal filmové scenáre. Kariéru filmára začal ako spolurežisér filmov svojho staršieho brata Miky Kaurismäkiho.

Kaurismäkiho filmy sa často zaoberajú témou sociálnych outsiderov z mestských centier a sú známe nielen svojimi minimalistickými dialógmi, ale aj svojim lakonickým humorom. Kaurismäki pravidelne spolupracuje s tímom priateľov z radov hercov a hudobníkov, ktorí jeho filmom dodávajú špecifický ráz. Sú to napríklad Matti Pellonpää, Kati Outinen, Kari Väänänen, Sakka Järvenpää. Podľa vzoru Alfreda Hitchcocka sa občas objavuje vo svojich filmoch v úlohe štatistov. Hudbu k jeho filmom často píše Topi Sorsakoski.

Veľké pozdvihnutie vyvolal Kaurismäki na jeseň 2006, keď nepovolil, aby sa jeho film *Svetlá v súmraku* zúčastnil nominácií na Oscara v kategórii najlepší zahraničný film, a to aj napriek tomu, že ho ako kandidáta jednomyseľne zvolila *Fínska filmová komora*. Kaurismäki zdôvodňoval svoje rozhodnutie kritickým postojom k vojne v Iraku vedenej USA.

Spoločne so svojím bratom Mikom založil filmový festival Midnight Sun a distribučnú firmu *Villealfa* (pomenovanú po filme *Alphaville* od Jeana-Luca Godarda).

## Ocenenie

V roku 2002 získal film Muž bez minulosti cenu *Grand Prix* na Filmovom festivale v Cannes a bol tiež ako prvý fínsky film v histórii nominovaný na Cenu akadémie v kategórii najlepší cudzojazyčný film za rok 2003.

## Režijná filmografia
### Hrané filmy
*2012 – *Centro Histórico*
*2011 – *Le Havre*
*2007 – *Každému jeho kino*
*2006 – *[[Svetlá v súmraku]]*
*2006 – *Valimo* (krátkometrážny)
*2004 – *Vízie Európy - 25 režisérov, 25 krajín* (video film)
*2002 – *Ďalších desať minút I: Trúbka*
*2002 – *Koirilla ei ole helvettiä* (krátkometrážny)
*2002 – *[[Muž bez minulosti]]*
*1999 – *Juha*
*1996 – *[[Mraky odtiahli]]*
*1996 – *Oo aina ihminen* (krátkometrážny)
*1996 – *Välittäjä* (krátkometrážny)
*1994 – *Leningrad Cowboys Meet Moses*
*1994 – *Pidä huivista kiinni, Tatjana*
*1992 – *[[Bohémsky život (film)|Bohémsky život]]*
*1990 – *Tulitikkutehtaan tyttö*
*1990 – *Zmluva s vrahom*
*1989 – *Leningrad Cowboys Go America*
*1989 – *Likaiset kädet* (TV film)
*1988 – *Ariel*
*1987 – *Hamlet podniká*
*1986 – *Rocky VI* (krátkometražný)
*1986 – *Varjoja paratiisissa*
*1985 – *Calamari Union*
*1983 – *Rikos ja rangaistus*

### Dokumentárne filmy
*2004 – *Bico* (krátkometrážny)
*1994 – *Total Balalaika Show* (koncert)
*1981 – *Saimaa-ilmiö*

## Externé odkazy
* Aki Kaurismäki v Česko-Slovenskej filmovej databáze 
* Aki Kaurismäki v Internet Movie Database
* Oficiálne webové stránky (nemecky) 
* Severské listy

## Zdroj

Kategória:Fínski filmoví režiséri
Kategória:Nositelia Radu čestnej légie
Wear

**Wear** je rieka v severovýchodnom Anglicku v grófstvach Durham a Tyne and Wear.

Rieka pramení v pohorí Pennines neďaleko obce Wearhead v severozápadnej časti grófstva Durham. Tečie najprv na východ a na severovýchod, v blízkosti mesta Bishop Auckland sa stáča na sever a neskôr na severovýchod. V tejto časti preteká mestami Chester-le-Street a Durham. Po prechode do grófstva Tyne and Wear sa pri meste Washington stáča na východ. Ústi do Severného mora pri Sunderlande.

## Iné projekty

## Zdroj

Kategória:Úmorie Severného mora
Kategória:Rieky v Anglicku
Kategória:Geografia grófstva Durham
Kategória:Geografia Tyne and Wear
Svetový pohár v biatlone 2015/2016 – Antholz-Anterselva

6. preteky Svetového pohára v biatlone 2015/2016 sa konajú od 21. do 24. januára 2016 v talianskej Anterselve. Na programe sú tri disciplíny – šprint, stíhacie preteky a štafeta.

## Plán pretekov

## Medailové umiestnenia

### Muži

### Ženy

## Externé odkazy
* IBU DATACENTER 
* biathlonworld.com – oficiálna stránka IBU

Kategória:Svetový pohár v biatlone
Kategória:Biatlon v roku 2016
Lasthenes

**Lasthenes** alebo **Lasthenés** (*Lasthenes*, iný prepis: *Lasthenés*) môže byť:
* olympijský víťaz v roku 404 pred Kr., pozri Lasthenes z Téb
* olympijský víťaz v roku 76 pred Kr., pozri Lasthenes z Élidy
* miestodržiteľ časti Sýrie (Koilé-Syria) za vlády Démétria II., pozri Lasthenes (miestodržiteľ)
* stratég krétskej Kydónie v boji proti Rimanom v roku 69 pred Kr., pozri Lasthenes (stratég)
Coolidge

**Coolidge** môže byť:

* mesto v USA:
** Coolidge (Arizona)
** Coolidge (Georgia)
** Coolidge (Kansas)
** Coolidge (Texas)

* priezvisko:
** Calvin Coolidge – 30. prezident USA
** John Coolidge Adams – americký hudobný skladateľ
STOPY

**STOPY** je edícia kníh vydavateľstva Mladé letá.

Zameriavala sa na žánre, zaujímavé pre mládež a tak v rokoch 1964 až 1990 vydalo 130 kníh a 18 opakovaných vydaní. Prevažne dobrodružná, no tiež historická, detektívna a sci-fi literatúra pochádzala najmä od nemeckých, poľských, anglických, amerických a sovietskych autorov. 

Od decembra 2015 začali knihy v edícii znova vychádzať. Knihy sú vydávané pôvodnom formáte s tvrdými väzbami bez prebalu.

Najväčšia rarita z tejto edície je dielo Bašta civilizácie od Josepha Conrada  (len 6500 výtlačkov , napr. Winnetou od K. Maya mal okolo 60 000 výtlačkov ) 

## Zoznam kníh
### Vydané pred rokom 1989

### Vydané od roku 1989, do roku 1990

### Vydané od roku 2015

## Referencie

## Externé odkazy
* http://wiki.karpatskylovec.sk/edicia-stopy-mlade-leta
* http://sk.olejar.eu/search.php?edicia=Stopy
* https://www.gorila.sk/kolekcia/354873-edicia-stopy-v-staronovom-prevedeni
* http://www.martinus.sk/edicia/stopy

## Zdroj
* Infoknihy: Edícia STOPY

Kategória:Knižné edície
Charron, Girardot et Voigt 1906

**Charron, Girardot et Voigt 1906** bol druhý (po prototype Charron, Girardot et Voigt 1902) obrnený automobil francúzskeho výrobcu Charron, Girardot et Voigt. Podobne ako jeho predchodca, vznikol na základe požiadavky zahraničného záujemcu, ktorým bola opäť ruská cárska armáda. Tej táto potreba vyplynula z analýzy rusko-japonskej vojny. 

Charron 1906 bol 3 tony vážiaci, štvorkolesový automobil jednoduchej konštrukcie so 4,5 mm hrubým pancierom, ktorý chránil vodiča i bojový priestor. Poháňal ho benzínový motor s výkonom 30 hp. Predné okná bolo možné v bojovom nasadení chrániť pancierovými okenicami. V zadnej časti sa nachádzala otočná veža so skoseným predkom, vyzbrojená guľometom Hotchkiss kalibru 6,5 mm. Posádku tvorili 3 až 4 ľudia.

Prototyp bol prevezený do Petrohradu a náročne skúšaný. Skúškam síce vyhovel, no zlá ekonomická situácia cárskeho Ruska po prehranej vojne nakoniec väčší kontrakt znemožnila. Vozidlo bolo vyrobené pravdepodobne iba v niekoľkých kusoch.

## Zdroj
* Pejčoch Ivo: *Obrněná technika 13 - První světová válka*, vydavateľ Svět křídel, Cheb, 2014. ISBN 978-80-87567-45-6

Kategória:Francúzske vojenské vozidlá
Euthykles

**Euthykles** alebo **Euthyklés** (*Euthykles*, iný prepis: *Euthyklés*) môže byť:
* aténsky sochár v 6. stor. pred Kr., pozri Euthykles z Atén
* olympijský víťaz v roku 488 pred Kr., pozri Euthykles z Lokridy
* grécky dramatik v 5. stor. pred Kr., pozri Euthykles (dramatik)
* aténsky archón v rokoch 398/97 pred Kr., pozri Euthykles (archón)
* aténsky triérarchos v rokoch 330/29 a 323/22 pred Kr., pozri Euthykles (triérarchos)
Peugeot 1914

**Peugeot 1914** bol francúzsky obrnený automobil, prvý, ktorý bol vyrábaný sériovo vo väčšom počte. Jeho základom bol podvozok Peugeot 18 CV, na ktorý bola montovaná pancierová nadstavba hrúbky 5,5 mm (chránila posádku zo všetkých strán, vrátane stropu nad vodičom). Vozidlo bolo vyzbrojené buď kanónom kalibru 37 mm, ktorý bol umiestnený na korbe a štítovaný spredu, bokov i zhora (označovaná ako **Peugeot 14 AC**); alebo guľometom (verzia **Peugeot 14 AM**). Zásoba streliva bola 300 nábojov pre kanón alebo 6000 pre guľomet. Vozidlo poháňal 4-valcový benzínový motor s výkonom 40 hp, posádku tvorili 4 muži. 

Prvý kus bol postavený v decembri 1914 a od januára 1915 už bol v bojovom nasadení. Do konca roku 1915 ich bolo vyrobených 270 kusov a v 1. svetovej vojne boli nasadzované až do jej konca.

Po vojne boli exportované do Poľska, ktoré zakúpilo 18 kusov vo verzii s guľometom; posledné bojovali ešte v roku 1939 proti Hitlerovmu Wehrmachtu a Stalinovej Červenej armáde. Do Srbska boli dodané štyri kusy, neskôr prevzaté Juhoslovanskou armádou.

## Zdroj
* Pejčoch Ivo: *Obrněná technika 13 - První světová válka*, vydavateľ Svět křídel, Cheb, 2014. ISBN 978-80-87567-45-6

Kategória:Francúzske vojenské vozidlá
Kategória:Vojenské vozidlá prvej svetovej vojny
Wayne Rogers

**Wayne Rogers ** (* 7. apríl 1933, Birmingham, Alabama, USA – † 31. december 2015, Los Angeles, Kalifornia) bol americký herec a podnikateľ. Na televíznej obrazovke sa preslávil v seriáli M*A*S*H.

## Životopis
Študoval na vysokej škole v rodnom meste a Princeton University. Potom začal hrať v rôznych divadlách.

Sláva sa dostavila až so seriálom *M*A*S*H*, kde hral kapitána Johna Francisa Xaviera McIntyre, zvaného *Trapper*. V seriáli však vydržal len tri série, potom odišiel s odôvodnením, že jeho postava sa stáva stále viac vedľajšou. Neskôr účinkoval aj v seriáli *To je vražda, napísala* a ďalších.

Po ukončení filmovej kariéry bol úspešným finančným analytikom, investorom a podnikateľom. Zomrel v 82 rokoch v Los Angeles na komplikácie po zápale pľúc.

## Referencie

## Iné projekty

## Pozri aj
* M*A*S*H

## Externé odkazy
* 
* 

## Zdroj

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Filmoví scenáristi USA
Kategória:Televízni scenáristi USA
Kategória:Filmoví producenti USA
Kategória:Podnikatelia USA
Kategória:Absolventi Princeton University
Kategória:Osobnosti z Birminghamu (Alabama)
Kategória:Úmrtia na pneumóniu
Peter Svensson

**Peter Svensson** (* 18. október 1974, Huskvarna, Švédsko) je švédsky textár, producent a hudobník. Je predovšetkým textárom a gitaristom rockovej skupiny The Cardigans. Hrať na gitare začal vo svojich ôsmych rokoch a neskôr hral v rôznych lokálnych hudobných skupinách. Potom, ako sa stretol s basgitaristom Magnusom Sveningssonom a tak v roku 1992 založili skupinu The Cardigans. Peter Svensson je uvádzaný vo väčšine skladieb skupiny ako textár. V roku 1998 začal pracovať na svojom sólovom bočnom projekte s názvom Paus. V roku 1999 získal švédsku cenu Grammy v kategórii Composer of the Year za album projektu Paus a textársku prácu na albume *[[Gran Turismo (album)|Gran Turismo]]* skupiny The Cardigans.

## Referencie

## Zdroj

Kategória:Švédski popoví gitaristi
Kategória:Švédski rockoví gitaristi
Kategória:Švédski textári piesní
Kategória:Švédski skladatelia modernej hudby
Kategória:Členovia skupiny The Cardigans
Kategória:Osobnosti z Jönköpingu
Harriet

**Harriet** môže byť:
* ženské prvé meno, pozri Harriet (prvé meno)
* anglická popová speváčka, pozri Harriet (speváčka)
* Harriet (korytnačka)
* planétka, pozri 1744 Harriet
Dolly

**Dolly** môže byť:
* anglické domácke meno Doroty, pozri Dorota (prvé meno)
* typ prívesu, pozri dolly (príves)
* prvý vyklonovaný cicavec, pozri Dolly (ovca)
* kamerový žeriav

## Referencie
In Any Tongue

**„In Any Tongue“** je v poradí štvrtý singel z albumu *[[Rattle That Lock]]*, ktorý vydal britský hudobník a niekdajší gitarista skupiny Pink Floyd, David Gilmour v roku 2015. Autormi skladby sú David Gilmour a jeho manželka Polly Samson. 

Skladba začína Gilmourovým pískaním, do ktorého sa pridávajú ostatné nástroje. Hlavný riff je v tomto prípade na klavíri, na ktorom hrá Davidov syn Gabriel. Skladba bola pravidelnou súčasťou setlistu *[[Rattle That Lock Tour]]* (2015-16). Text napísala Polly Samson.

## Obsadenie
* David Gilmour - spev, gitara, basgitara, klávesy
* Gabriel Gilmour - piano
* Phil Manzanera - klávesové elementy
* Andy Newmark - bicie
* Zbigniew Preisner - orchestrácie
* Robert Ziegler - dirigent orchestra

## Referencie

Kategória:Single z 2016
Kategória:Single Davida Gilmoura
Kategória:Piesne Davida Gilmoura
Frankistické Španielsko

**Frankistické Španielsko** (tiež historicky známe ako **Nacionalistické Španielsko** počas Španielskej občianskej vojny) odkazuje na obdobie španielskej histórie medzi rokmi 1939, keď Francisco Franco prevzal kontrolu nad Druhou španielskou republikou po tom, čo vyhral občiansku vojnu, až do Francovej smrti v roku 1975.

Počas občianskej vojny bolo Francovým cieľom premeniť Španielsko na totalitný štát ako bolo nacistické Nemecko a fašistické Taliansko. Po porážke síl Osi v druhej svetovej vojne sa vyvinulo na klasický autokratický režim a Franco sa dištancoval od ideológie fašizmu. Časti Španielska ktoré boli pod kontrolou povstaleckých síl počas obdobia pred vznikom tohto štátu sa nazývali Nacionalistické Španielsko.

## Zdroj

Kategória:Dejiny Španielska

Kategória:Zaniknuté štáty Európy
Európska kvalifikácia vo volejbale žien na LOH 2016

**Európska kvalifikácia vo volejbale žien na LOH 2016** bola európska kontinentálna kvalifikácia vo volejbale žien na Letné olympijské hry 2016, ktorú organizuje Európska volejbalová konfederácia (CEV). Konala sa v Ankare, v Turecku v dňoch od 4.9. januára 2016, za účasti 8 tímov. Zápasy sa odohrali v aréne Başkent Voleybol Salonu. Na olympijský turnaj sa kvalifikovalo iba víťazné družstvo. V poradí ďalšie 2 družstvá postúpili na svetovú OH kvalifikáciu.

## Kvalifikácia
Kvalifikované družstvá tvorilo okrem družstva hostiteľskej krajiny ďalších 7 družstiev, ktoré sa nachádzali v európskom rebríčku najvyššie (do 5. októbra 2015) a ešte sa na LOH 2016 nekvalifikovali.

Pozn: V zátvorke je uvedené umiestnenie v rebríčku CEV k 5. októbru 2015. 

## Aréna

## Výsledky
### Základné skupiny
#### Skupina A


#### Skupina B


### Play-off

## Konečné poradie

## Referencie

## Externé odkazy
* Oficiálna stránka Európskej volejbalovej konfederácie 
* Oficiálna stránka Tureckej volejbalovej federácie  /

## Zdroje
* Kvalifikácia na stránke Európskej volejbalovej konfederácie 
* Kvalifikácia na stránke todor66.com 

Kategória:Volejbal v 2016
Ženy
Kategória:Volejbal na Letných olympijských hrách 2016
Volejbal
Kategória:Šport v Ankare
Kategória:2016 v Turecku
Montford Bridge

thumb|Montford Bridge
**Montford Bridge** je sídlo v anglickom grófstve Shropshire.

Leží na rieke Severn neďaleko mesta Shrewsbury. Väčšina obce sa nachádza v okrsku Montford, menšia časť sa nachádza v okrsku Bicton. Dedinou prechádzala cesta A5, od roku 1992 prechádza po moste *Montford Bypass Bridge*, nachádzajúci sa vedľa dediny. Najvýznamnejšou pamiatkou obce je rovnomenný most *Montford Bridge*, ktorý je známy ako prvý mostný návrh britského inžiniera Thomasa Telforda. Most bol postavený v rokoch 1790 – 1792 z červeného pieskovca z Nesscliffe Hill. Má tri murivové eliptické oblúkové rozpätia, dve s dĺžkou  a hlavné s dĺžkou . Výstavba stála 5800 libier.

## Iné projekty

## Externé odkazy
* 

## Zdroj

Kategória:Oblúkové mosty
Kategória:Architektúra z 1792
Kategória:Cestné mosty v Anglicku
Kategória:Stavby v Shropshire
Geoffrey Wilkinson

Sir **Geoffrey Wilkinson** (* 14. júl 1921, Todmorden, Spojené kráľovstvo† 26. september 1996, Londýn) bol anglický chemik, nositeľ Nobelovej ceny za chémiu za rok 1973. Dostal ju spoločne s Ernstom O. Fischerom za výskum v oblasti chémie organických kovových zlúčenín sendvičovej štruktúry.

Študoval na The Imperial College of Science, Technology and Medicine v Londýne rokoch 19391941 a od roku 1942 až do roku 1946 pôsobil v Kanade v oblasti výskumu jadrovej energie. Po vojne pracoval niekoľko rokov v USA, do Európy sa vrátil roku 1955 a prednášal na The Imperial College of Science, Technology and Medicine.

Bol ženatý a mal dve dcéry.

## Referencie


## Externé odkazy
* Nositeľ Nobelovej ceny za rok 1973

## Zdroj

Kategória:Anglickí chemici
Kategória:Anglickí biochemici
Kategória:Nositelia Nobelovej ceny za chémiu
Kategória:Britskí nositelia Nobelovej ceny
Kategória:Nositelia Davyho medaily
Kategória:Členovia Kráľovskej spoločnosti
Kategória:Absolventi University of London
Husa (Kokořínsko)

**Husa** je názov prírodnej pamiatky a tiež skalnatého útvaru na území CHKO Kokořínsko, v južnej časti okresu Česká Lípa. 

## Popis
Na území Ralskej pahorkatiny južne od obce Holany je zalesnené územie plné skál, v ktorom blízko seba je celý rad chránených maloplošných území - Vlhošť, Martinské stěny, Kostelecké bory, Stříbrný vrch a tiež PP Husa. Celé územie je v hornej časti CHKO Kokořínsko a nadväzuje na okres Mělník.

Vrchol kopca Husa je v nadmorskej výške 449 m a ochrana sa týka rozlohy 3,9 ha vo výške , teda celého kopca. Husa sa nachádza na katastrálnom území Domašice, na *Husej ceste*, žlto vyznačenej turistickej trase a z kopca je pekný rozhľad.  Skalnatý útvar Husi na vrchole kopca svojím tvarom pripomína vtáka hus a podľa neho skalný chrbát i pamiatka dostali svoje označenie. V inej verzii o pôvode mena sa uvádza, že sa tu tajne schádzali prívrženci Husovho učenia.
 
Nie je tu zaujímavá kvetena, rastie tu veľa čučoriedky a vres obyčajný.

## Geomorfologické začlenenie
Skalnatá lokalita sa nachádza v Ralskej pahorkatine, poddrobnejšie Dokeská pahorkatina, Polomené hory - Vlhošťská vrchovina.

## Prírodná pamiatka
Chránená lokalita bola vyhlásená prírodnou pamiatkou v roku 1999, v evidencii AOPK má číslo 1354, starostlivosť o ňu má Správa CHKO Kokořínsko. Lokalta sa prekrýva s Europsky významnou lokalitou Roverské skaly.

## Prístup
Oblasťou prechádza niekoľko vyznačených turistických trás, cez Hus vedie žltá, pretínajúca celú túto severnú časť Kokořínska a pod kopcom vedie cyklotrasa 0058. Najbližšia železničná trať 087 je z Českej Lípy do Lovosíc. Najbližšia vlaková zastávka je v 4 km vzdialených Blíževedloch. Najbližšou obcou je Hvězda približne 2 km severne.

## Referencie


## Iné projekty

## Externé odkazy
* Na webe AOPK 
* Web Turistik
* Web Turistika

## Zdroj

Kategória:Skalné útvary v Česku
Kategória:Chránené územia v okrese Česká Lípa
Kategória:Okres Česká Lípa